open-index/open-wikipedia-markdown huggingface dataset:
Блел Кадри

**Блел Кадри** (; р.  во ) — француски професионален друмски велосипедист, кој последно возел за UCI World Tour екипата .

Во март 2013 година, Кадри ја освоил неговата најголемата победа во неговата кариера, освојувајќи ја Рома Максима, нова возобновена трка, која порано била позната како Џиро дел Лацио. Тој бил дел од раното бегство кое се создало во првиот час од возењето и останал сам на 40 километри пред целта. Успеал да одолеа на нападите на главната група и триумфирал во Рим. На 12 јули 2014 го остварил својот најголем успех, победувајќи на етапа на Тур де Франс. Исто така, на оваа етапа ја освоил наградата за најборбен возач по вторпат во текот на Тур де Франс 2014 и го преземал водството во планинскиот пласман.

## Достигнувања

;2009
: 3. ГП де Плимлек-Морбијан
: 7. Трофеј де Гримперс
;2010
: 7. Краен пласман Рут ду Суд
::1. Етапа 2
: 9. Краен пласман Етоал де Бесеже
;2011
: 2. Краен пласман Сиркут де ла Сарт
: 4. Краен пласман Трка околу Баварија
: 8. Краен пласман Тур Даун Андер
: 10. Краен пласман Волта а Каталуња
;2012
: 1. 20п Планински пласман Рут ду Суд
: 10. Краен пласман Ле Букл ду Суд Ардеш
;2013
: Тур де Франс
::20п Награда за борбеност на етапа 2
: 1. Рома Максима
;2014
: Тур де Франс
::1. Етапа 8
::20п Награда за борбеност на етапа 2 и 8

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 
* Профил на ''Cycling Base'' 
* Аг2р-Ла Мондијал: Блел Кадри 

Категорија:Родени во 1986 година
Категорија:Живи луѓе
Категорија:Француски велосипедисти
Категорија:Луѓе од Бордо
Категорија:Француски етапни победници на Тур де Франс
Категорија:Французи со алжирско потекло
Корејски Залив

**Корејски Залив** или **Западнокорејски Залив** (, трскр. *чаосјен ван*; , трскр. *саџосанман*) —  северен крак на Жолтото Море, помеѓу покраините Љаонинг во Кина и Северен Пјонган во Северна Кореја.

Заливот е одделен од Бохајското Море со полуостровот Љаодунг, на чиј јужен крај се наоѓа градот Даљен.

Во заливот се влева реката Јалу (Амнок), која ја исцртува границата помеѓу Кина и Северна Кореја, и тоа помеѓу градовите Дандунг во Кина и Синујџу во Северна Кореја

## Поврзано
*Географија на Кина
*Географија на Северна Кореја
*Корејски Полуостров
*Корејски Проток
*Источнокорејски Залив

## Наводи

Категорија:Жолто Море
Категорија:Географија на Кореја
Категорија:Заливи во Кина
Вилко Келдерман

**Вилко Келдерман** (; р.  во Амерсфорт) — холандски професионален друмски велосипедист, кој вози за UCI World Tour екипата .

За сезоната 2021, Келдерман ќе се приклучи на екипата  на две години.

## Професионална кариера

[мини|десно|Келдерман на [Тур де Франс 2015 во неговиот нов дрес како холандски првак.]]

Келдерман завршил седми во генералниот пласман на Џиро д’Италија 2014. Ја скршил клучната коска додека тренирал. Бил вклучен во почетниот состав на екипата за Тур де Франс 2015 и завршил деветти на воведниот поединечен хронометар.

## Достигнувања

;2010
: 1. Краен пласман Тур Алзас
::1. Етапа 6
: 8. Сиркут де Ардени
;2011
: 1. Краен пласман Трка околу Норвешка
:  Национално хронометарско првенство под 23 години
: 1. Краен пласман Трка околу Тирингија под 23 години
::1. Етапа 5 (ITT)
::1. Етапа 6
: 1. Пролог, Тур де л’Ен
;2012
: 6. Трка околу Келн
: 7. Краен пласман Трка околу Калифорнија
::1. 20п Пласман за млад возач
: 7. Краен пласман Трка околу Данска
::1. 20п Пласман за млад возач
: 8. Краен пласман Критериум ду Дофине
::1. 20п Пласман за млад возач
: 10. Краен пласман Вуелта а Андалусија
;2013
: 1. 20п Краен пласман Трка околу Данска
::1. 20п Пласман за млад возач
::1. 20п Бодовен пласман
::1. Етапа 5 (ITT)
: 5. Краен пласман Тур де Романди
::1. 20п Пласман за млад возач
: 6. Краен пласман Тур Даун Андер
: 7. Краен пласман Енеко Тур
;2014
: 4. Краен пласман Критериум ду Дофине
::1. 20п Пласман за млад возач
: 5. Краен пласман Волта ао Алгарве
: 7. Краен пласман Џиро д’Италија
;2015
: 1. 20п Национално хронометарско првенство
: 3. Краен пласман Енеко Тур
: 6. Гран при Монтреал
: 8. Класик Волта Лимбург
: 9. Краен пласман Волта а Каталуња
::1. 20п Пласман за млад возач
: 10. Флеш Валон
;2016
: 2. Краен пласман Тур ди Поату Шарант
::1.  Пласман за млад возач
: 4. Краен пласман Вуелта а Андалусија
: 6. Краен пласман Енеко Тур
: 8. Краен пласман Тур де Свис
: 10. Краен пласман Трка околу Баскија
;2017
: Светско друмско првенство
::1. 15п Екипен хронометар
::7. Хронометар
: 4. Краен пласман Вуелта а Еспања
: 4. Краен пласман Трка околу Полска
: 7. Краен пласман Тур де Романди
: 9. Краен пласман Тур Даун Андер
;2018
: 2. 15п Светско првенство во екипен хронометар
: 2. Краен пласман Трка Абу Даби
: 3. Национално хронометарско првенство
: 5. Краен пласман Тур де Свис
: 6. Милано-Торино
: 6. Тре Вали Варезине
: 10. Краен пласман Вуелта а Еспања
;2019
: 5. Краен пласман Трка ОАЕ
: 7. Краен пласман Вуелта а Еспања
;2020
: 5. Краен пласман Тур де ла Прованс
: 6. Краен пласман Трка ОАЕ
: 7. Краен пласман Трка околу Полска

### Распоред на резултатите

СО = се откажал; — = не учествувал; НСО = не се одржала

## Наводи

## Надворешни врски

* 
* 
* 

Категорија:Родени во 1991 година
Категорија:Живи луѓе
Категорија:Холандски велосипедисти
Категорија:Велосипедисти на Летните олимписки игри 2020
Западна Африка

**Западна Африка** е регион во Африка кој ја зафаќа територијата меѓу приморјето на Гвинејскиот Залив и јужните делови на пустината Сахара и од Камерунските Планини на исток до Атлантскиот Океан на запад. Релјефот во Западна Африка е претежно низински, со незначителни територии под висорамнини и планини. Климата во Западна Африка е екваторска и тропска, со големи количества врнежи. Најпознати реки се Нигер, Волта, Сенегал, Гамбија и други.

Овој регион се нарекува уште и Гвинејска Африка; името го добил поради тоа што излегува на Гвинејскиот залив. 

## Држави
На територијата на Западна Африка се наоѓаат следниве држави: Бенин, Брегот на Слоновата Коска, Буркина Фасо, Гамбија, Гвинеја, Гвинеја-Бисао, Гана, Зелен ’Рт, Либерија, Мали, Нигер, Нигерија, Сенегал, Сиера Леоне и Того.

## Население и стопанство
Се забележува дека Западна Африка зафаќа помалку од една петтина од површината на Африка, или 5,2 милиони км2, но на неа живее една третина од населението во Африка односно околу 287 милиони жители. Со најмногу население се одликува Нигерија. Населението претежно се занимава со земјоделство и со сточарство. Најзастапени земјоделски култури се кафе, какао, пченка, банани, кикирики, маслодајни палми, шеќерна трска и др. Во сточарството најмногу се одгледуваат говеда, кози и овци.

Земјите од Западна Африка поседуваат и разни рудни богатства: железо, бакар, злато, алуминиум, олово, цинк, нафта и дијаманти. Индустријата е во постојан развој.

## Поврзано
* Африка

## Наводи

## Надворешни врски
*''West Africa by Region and Country'' – Африкански студии на Универзитетот Колумбија

## Библиографија
* 

*
Нигер (река)

**Нигер** (; ; ) е река во Западна Африка. Извира од Либериските Планини, а тече низ државите Гвинеја, Мали, Нигер и Нигерија, и со голема делта се влева во Гвинејскиот Залив. Долга е 4.160&nbsp;км, со површина на сливот од 2.092.000&nbsp;км2.

Горниот и долниот тек на Нигер се во влажен тропски шумски појас, додека средишниот протекува низ савани, степи и полупустини. Нигер, по Нил и Конго, е трета река по големина во Африка. Има големо значење за наводнување во земјоделството и за сообраќајот.

Поважни градови на реката Нигер се Бамако, Нијамеј, Џеба и Порт Харкорт.

## Наводи

Категорија:Реки во Африка
Категорија:Погранични реки
Категорија:Меѓународни реки во Африка
Волта (река)

**Волта** е река во Западна Африка која се влева во Гвинејскиот Залив во Атлантскиот Океан. Реката има три главни притоки: Црна Волта, Црвена Волта и Бела Волта и извира во Буркина Фасо. Поголем дел од реката тече во Гана. По изградбата на браната Аксомбо во 1965, на реката настанало најголемото вештачко езеро во светот, езерото Волта. Името го добила од португалскиот збор *волта*, што значи назад.

Површината на басенот на реката изнесува 400.000 км2 и претставува многу важен извор на хидроенергија за овие предели на Африка. Длабочината на реката изнесува 14 метри, во близина на езерото Волта. Реката е долга околу 1.600 км, а пловна е околу 400 км.

Крај реката поминува мостот Адом

## Поврзано
* Волта (езеро)
* Црна Волта
* Црвена Волта
* Бела Волта

## Наводи

Категорија:Реки во Африка
Категорија:Гана
Пендиметалин

**Пендиметалин** е хербицид за спречување на појава и уништување на едногодишни треви и некои широколисни плевели. Ја инхибира клеточната делба и клеточното издолжување. Одобрен е за употреба во Европа, Северна Америка, Јужна Америка, Африка, Азија и Океанија за различни култури, вклучувајќи ги житните култури (пченица, јачмен, 'рж,), пченка, соја, ориз, компир, мешункасти плодови, овошје, зеленчук, како и тревници и украсни растенија.

## Наводи

Категорија:Анилини
Савана

**Савани** — предели со високи треви (2-4м) во тропските области, кои се одликуваат со влажен и сув период во годината. Саваните најчесто се рамничарски предели со помалку речни текови. Се простираат северно и јужно од тропските шуми. Низ саваните се наоѓаат осамени дрвја - акација, баобаб и евкалиптус. Дрвјата баобаб достигнуваат височина од околу 20м, а можат да имаат стебла со дебелина од околу 9м. Саваните се изразито сточарски области. Во нив живеат разни тревопасни (жирафа, зебра, антилопа, слон, бивол, носорог и други) и месојадни животни (лав, леопард, гепард, хиена и други).

Категорија:Географија на Јужна Америка
Категорија:Степи
Тур де Свис 2012

**Тур де Свис 2012** било 76. издание на велосипедската етапна трка Тур де Свис. Започнала на 9 јуни со поединечен хронометар во Лугано и завршила на 17 јуни, во Серенберг по девет етапи. Таа била 17. трка од овогодинешната сезона на Светската турнеја.

Трката била освоена од возачот на  Руј Кошта, кој ја носел водечката жолта маичка по победата на втората етапа и го одржал водството на трката до нејзиниот крај, чувајќи се од нападите на неговите соперници во текот на последните две етапи. Разликата помеѓу Кошта и второпласираниот Френк Шлек од  – победникот од 2010 – била четиринаесет секунди, а возачот на  Леви Лајпхајмер, бранителот на титулата, го комплетирал подиумот, седум секунди зад Шлек и дваесет и една зад Кошта.

На другите пласмани на трката, возачот на  Матео Монтагути го освоил планинскиот пласман, Возачот на  Петер Саган неоптоварено ја освоил белата маичка за бодовниот пласман, победувајќи на четири етапи во текот на трката, вклучувајќи ја воведната хронометарска етапа.  завршил на чело на екипниот пласман, победувајќи на две од последните три етапи преку победата на хронометарот на седмата етапа на Фредрик Кесијакоф и победата на последната етапа на Танел Кангерт.

## Екипи

Бидејќи Тур де Свис е настан од Светската турнеја на UCI, сите осумнаесет UCI ProTeam екипи биле повикани автоматски и се обврзани да испратат свој состав. Две други екипи –  и  – биле повикани дополнително на трката и со тоа е создадена главната група од 20 екипи.

Дваесетте екипи кои се натпреварувале на трката биле:

## Етапи
### Етапа 1

;9 јуни 2012 — Лугано, 7,3 км, поединечен хронометар (ITT)

### Етапа 2

;10 јуни 2012 — Вербанија (Италија) до Вербие, 218,3 км

### Етапа 3

;11 јуни 2012 — Мартињи до Арберг, 194,7 км

### Етапа 4

;12 јуни 2012 — Арберг до Тримбах-Олтен, 188,8 км

### Етапа 5

;13 јуни 2012 — Олтен-Тримбах до Ганзинген, 192,7 км

### Етапа 6

;14 јуни 2012 — Витнау до Бишофсцел, 198,5 км

### Етапа 7

;15 јуни 2012 — Госау, 34,3 км, поединечен хронометар (ITT)

### Етапа 8

;16 јуни 2012 — Бишофсцел до Ароза, 148,2 км

### Етапа 9

;17 јуни 2012 — Нефелс-Линтхарена до Серенберг, 215,8 км

## Поредок

## Наводи

## Надворешни врски

* 

Категорија:Тур де Свис
Тур де Свис
Категорија:2012 во Швајцарија
Мамаду Диало

**Мамаду Диало** (роден на 2 јули, 1992) е фудбалер од Гвинеја кој во моментов игра како напаѓач за тимот на Хоганг Јунајтед.

Категорија:Живи луѓе
Категорија:Гвинејски фудбалери
Залив

[мини|десно|Заливот на [охридското пристаниште.]]
[thumb|Заливот [Бока Которска во Црна Гора.]]
[thumb|[Бенгалски Залив|Бенгалскиот Залив во јужна Азија.]]

**Залив** — крајбрежна водна површина поврзана со море, океан или езеро, образувана со вовлекување на земјата поради пречката што ја поставува околното земјиште на брановите и ветерот. Заливите се јавуваат и кај езерата и барите. За заливи можат да се сметаат и тесните површини како фјордовите, гленовите и драгите.

Заливите имаат историско значење за населувањето на местата како безбедно место за риболов. Класичен пример за ваквата улога на заливите е неолитската наколна населба во Заливот на Коските на Охридското Езеро. Подоцна, морските заливи одиграле значајна улога во развојот на поморската трговија и, како мирни сидришта, во нив се граделе пристаништа.

## Настанок
Заливите се создаваат на различни начини. Најголемите настануваат како резултат на континенталното поместување. Со разделувањето на суперконтинентот Гондвана долж закривени и вовлечени раседи, континентите се одвоиле и така се создадени најголемите заливи во светот. Такви се Гвинејскиот, Персискиот, Алјаскиот, Мексиканскиот и Бенгалскиот Залив, кои се најголеми во светот.

Друг начин на образување на заливите е преку ледничка или речна ерозија. Ако е настанат од ледник, заливот се нарекува фјорд. Ријасите настануваат од реки и се одликуваат со постапен спуст на теренот. Највеќето заливи се настанати со набирање на Земјината кора и постепено одронување на брегот предизвикано од бранови и струи. Помеките карпи се ронат побргу, додека кај тврдите истото се одвива бавно. Помеките делови се претвораат во заливи, а потврдите остануваат како 'ртови. Калифорнискиот Залив е пример за залив настанат со набирање.

## Поврзано
* Драга
* Затон
* Провлак
* Глен
* Фјорд
* Морски лох

## Наводи


Категорија:Крајбрежна географија
Категорија:Крајбрежни и океански земјишни облици
Категорија:Водни површини
Микрозаштита од ризици

**Микрозаштита од ризици** (англиски: *microhedging*) претставува употреба на финансиските деривати за заштита од ризикот на некоја конкретна трансакција, средство или обврска. Притоа, финансиските деривати може да се употребат за заштита на некое од постојните средства или обврски од билансот на состојбата, или пак, за заштита на некој иден паричен прилив или одлив.

## Пример за микрозаштита од каматен ризик
Да претпоставиме дека една банка очекува паричен прилив од 3 милиони долари, при што планира парите да ги инвестира во евродоларски депозит, орочен на три месеци. Во исто време, да претпоставиме дека тековната пазарна каматна стапка изнесува 2,85% и се очекува таа да се намали во наредниот период. Тогаш, банката е изложена на каматен ризик, бидејќи, ако се остварат предвидувањата, таа ќе мора да ги инвестира доларите по пониска каматна стапка од тековната.

За да се заштити од ризикот од намалување на каматните стапки, банката одлучува да заземе долга позиција на пазарот на фјучерси, т.е. да купи три фјучерс-договори, засновани на тримесечни евродоларски депозити. На пример, да земеме дека банката ги купува фјучерсите по цена од 96,95 индексни бодови, што подразбира каматна стапка од 3,05%.

Понатаму, да претпоставиме дека предвидувањата за опаѓање на каматните стапки навистина се оствариле, така што на денот кога банката го добила најавениот паричен прилив, каматната стапка на тримесечните евродоларски депозити изнесува 2,25%. Оттука, банката е принудена да ги инвестира средствата по новата, пониска каматна стапка, при што нејзината изгубена добивка изнесува:

3 000 000 х (0,00285 – 0,0225) х 91/360 = 4 550 долари.

Меѓутоа, на истиот ден, банката ја ликвидира фјучерс-трансакцијата така, што ги продава фјучерсите. Притоа, опаѓањето на каматните стапки довело до пораст на цената на фјучерсите, на пример, на 97,65 индексни бодови, што одговара на каматна стапка од 2,35%. Според тоа, каматната стапка на пазарот на фјучерси се намалила за 70 основни бодови. Имајќи предвид дека намалувањето на каматната стапка на фјучерсите за еден основен бод одговара на пораст на цената на фјучерсите за 25 долари, тоа значи дека на секој фјучерс-договор банката заработила по 1 750 долари (70 х 25), односно нејзината добивка од трите фјучерс-договори изнесува 5 250 долари. Како што се забележува, преку трансакциите на пазарот на фјучерси, банката успеала да ја покрие изгубената добивка од пазарот на евродоларски депозити, па дури и нешто да заработи.

Притоа, микрозаштитата од ризиците ги вклучува следниве трансакции:

*Денес*:
Очекуван прилив = 3 милиони долари.
Тековна каматна стапка = 2,85%.
Купување три фјучерс-договори по цена од 96,95.

*Иднина*:
Орочен евродоларски депозит по каматна стапка од 2,25%.
Продавање три фјучерс-договори по цена од 97,65.

*Финансиски резултат*:
Изгубена добивка од 4 550 долари на пазарот на евродоларски депозити.
Добивка од 5 250 долари на пазарот на фјучерси.

*Нето-ефект*:
5 250 – 4 550 = 750 долари (добивка).

## Наводи


Категорија:Економија
Категорија:Финансии
Категорија:Финансиски деривати
Тур де Свис

**Тур де Свис** () — еднонеделна етапна трка, дел од Светската турнеја, која се одржува секој јуни. Трката започнала во 1933 и со текот на времето била продолжена временска и добила нови спонзори. Со Критериум ду Дофине претставува пробна трка пред Тур де Франс и е дел од календарот на Светската турнеја. Како и Тур де Франс и Дофине, Тур де Свис нуди планински завршници и најмалку еден поединечен хронометар. Неколку победници на Тур де Свис, исто така, го имаат освоено Тур де Франс, вклучувајќи ги Еди Меркс, Ленс Армстронг и Јан Улрих. Во 2005, организаторите ја поместиле трката во почетокот на јуни. Прв победник на трката бил Макс Була во 1933 година. Возач со најмногу победи е Паскале Форнара со 4 победи (1952, 1954, 1957, 1958). Најнеодамнешен победник бил Симон Шпилак.

## Победници

## Победи по возачи

## Победи по држави

## Надворешни врски

*  ( и )
* 


Категорија:UCI ProTour трки
Категорија:Велосипедски трки во Швајцарија
Категорија:Светски ранкинг на UCI
Категорија:Светска турнеја на UCI
Дани Велбек

**Даниел Нил Таки "Дани" Велбек** (роден на 26 ноември 1990 година) — англиски фудбалер, напаѓач на Брајтон и поранешен репрезентативец на Англија.

Велбек го направи својот пат до првиот тим преку младинските тимови на Манчестер Јунајтед пред да го направи своето сениорско деби во 2008 година и тогаш го постигна својот прв гол во процесот. Тој оттогаш помина низ освојување на Лига купот во сезоната 2008-09 и Светското клупско првенство 2008 пред да биде испратен на заем во Престон Норт Енд, а потоа и во Сандерленд.

Тој го направи своето сениорско деби за Англија во март 2011 во пријателски натпревар кој заврши нерешено 1-1 против Гана, земјата на двата негови родители. Тој го постигна својот прв сениорски репрезентативен гол на 2 јуни 2012 година, постигнувајќи гол во 1-0 победа во пријателски натпревар над Белгија.

## Титули
### Манчестер Јунајтед
***[[Премиер лига]]** : 2012-13
***[[ФА Комјунити Шилд]]** : 2011
***[[Лига куп]]** : 2008/09
***[[ФИФА Светско Клупско првенство]]** : 2008

## Надворешни врски
* Profile на ManUtd.com
* Дани Велбек на soccerway

Категорија:Фудбалери на ФК Сандерленд
Категорија:Фудбалери на ФК Манчестер Јунајтед
Категорија:Фудбалери на ФК Арсенал
Категорија:Фудбалери од Премиер Лига
Категорија:Живи луѓе
Категорија:Англиски фудбалери
Категорија:Фудбалери на Европско првенство 2012
Категорија:Фудбалери на ФК Брајтон енд Хоув Албион
Категорија:Родени во 1990 година
Северен Проток

мини|десно|300п|Карта на Северниот Канал

**Северен Проток** или **Северен Канал** ( или **', [[ирски јазик|ирски]] и [[шкотски гелски јазик|гелски]]: ''Sruth na Maoile''), порано: **Ирски Проток*' — [[проток]] помеѓу североисточна [[Ирска]] и југозападна [[Шкотска]]. Протокот е дел од морската област официјално наречена „Внатрешни мориња кај западното крајбрежје на Шкотска“ од страна на [[Меѓународна хидрографска организација|Меѓународната хидрографска организација]] (IHO).

Најдлабокото место во протокот е наречено Бофортова Бразда (*Beaufort's Dyke*). Протокот го поврзува [[Ирско Море|Ирското Море]] со [[Атлантски Океан|Атлантскиот Океан]] и, како таков, бил привлечно место за [[гусар]]ите, кои ги ограбувале британските трговски бродови што обезбедувале залихи во војните сè до XIX век. Во 1778, за време на [[Американска војна за независност|Американската војна за независност]] во протокот се одиграла поморска битка помеѓу бродот „Рејнџер“ на американскиот капетан [[Џон Пол Џонс]] и бродот „Дрејк“ на британската морнарица. Денес преку протокот сообраќаат голем број на [[траект]]и.

Во 2007 е доставен план за изграба на 34-километарски [[железница|железнички]] [[мост]] или [[тунел]] преку протокот, кој ќе ја поврзува [[Северна Ирска]] со остатокот од [[Велика Британија]] на трошок од 3,5&nbsp;милијарди [[британска фунта|фунти]].

Поранешно име на протокот е „Ирски Канал“ (*Irish Channel'').

## Поврзано
* Светигеоргиев Проток

## Наводи

Категорија:Протоци на Британските Острови
Категорија:Географија на Ирска
Категорија:Географија на Шкотска
Слоган

**Слоган** е мото, фраза, или кратка реченица, која се користи во комерцијални, религиозни или политички цели. Целта на слоганот е со неговото постојано повторување да биде лесно запамтен.

Политичките партии, на пример за секоја политичка кампања ставаат нов слоган, додека пак компаниите обично користат само еден слоган кој треба да  биде препознатлив и да асоцира на компанијата.

Слоганите се користат и во хералдиката на грбовите.

Примери за слоган:

* T-Mobile Македонија - **"Сподели доживувања"**
* Скопско - **"Нашето најдобро!"**
* Витаминка - **"Свет на вкусови"** 
* Алкалоид - **"Здравјето, пред сè"**
* Кожувчанка - **"Кралица на водите"**
* Nike - **"Just Do It"**
* McDonald's - **"I'm Lovin It"**
* Adidas - **"Impossible Is Nothing"**

## Поврзано
* Мото
* Натпис

## Наводи

## Надворешни врски
* List of Company Slogans

Категорија:Гесла
Категорија:Маркетинг
Кардигански Залив

мини|Карта на Кардиганскиот Залив
мини|250п|Поглед на Кардиганскиот Залив
**Кардиганскиот Залив** (; ) е голем залив во Ирското Море, вовлечен на западното крајбрежје на Велс, помеѓу островот Бардси во грофовијата Гвинед на север и ’ртот Страмбл во грофовијата Пембрукшир на јужниот крај. Ова е најголемиот залив во Велс.

Заливот има многу плажи и посебен морски свет. Крајбрежната патека на Кередигион служи за набљудување на делфини, морски свињи и атлантски сиви фоки. Во заливот живее најголемото население на клунести делфини во Велика Британија.

Голем дел од копното околу заливот е плодно обработливо земјиште, прошарано со гратчиња, села и приморски летувалишта како Фишгард, Њу Ки, Аберајрон, Ланон, Абериствит, Борт, Абердиви, Тивин, Бармут, Портмадог и Пулхели на камбриското крајбрежје.

Во заливот се влеваат следниве позначајни реки: Гласлин, Тејви, Рејдол, Диви, Ајрон, Дисини и Маудах.

Сè до почетокот на XX век, Кардиганскиот Залив имал мошне развиена поморска индустрија. На вливот на реката Тејви се наоѓа градот Кардиган, кој во своевремено бил поважно пристаниште од Кардиф. Во тој период, пристаништето на Кардиган имало заведено 300 бродови - седум пати повеќе од Кардиф и трипати повеќе од Свонзи.

## Поврзано
* Кардиган
* Кередигион
* Ирско Море

## Наводи

## Надворешни врски
* Туристички портал на Кардиган  
* Кардиганско крајбрежје  

Категорија:Ирско Море
Категорија:Заливи во Велс
Мали оддалечени острови на САД

**Мали оддалечени острови на САД** () — осум островски територии на САД во Тихиот Океан: Бејкеров Остров, островите Хауленд и Џарвис, Џонстоновиот Атол, Кингменовиот Гребен, Мидвејскиот, Палмирскиот Атол и островот Вејк; и една во Карипското Море: Наваса. Управата на САД понекогаш тука ги вбројува и карипските територии Бахо Нуево и Сераниља, но тие се предмет на спорување од страна на други земји.

Од сите овие острови, Палмирскиот Атол е единствената територија во состав на самите САД. Ниеден од нив нема постојано население, туку само привремен научен и воен персонал. Според пописот од 2000, избројани се 315 лица на Џонстоновиот Атол и 1 лице на островот Вејк.  Во поновата историја, на островите не е забележано домородно население, освен во пописот од 1940. Во 1936 започнала организирана колонизација на Бејкеровиот Остров, Хауленд и Џарвис Baker, но сите жители биле евакуирани во 1942 поради Втората светска војна.

Островите се групираат заедно од статистички причини. Тие не се под една управа, и немаат заедничка културна и политичка историја.

Збирен код за островите во стандардот ISO 3166-1 alpha-2 е UM. Островите поединечно имаат бројчени кодови од ISO 3166-2 (вид. ISO 3166-2:UM).
Порано островите го носеле државниот код на главниот интернет домен (ccTLD) „.um“; но истиот е укинат во јануари 2007.

Поимот „Мали оддалечени острови на САД“ е воведен во 1986 од страна на Меѓународната организација за стандардизација (ISO). Од 1974 до 1986, пет острови (Бејкеров, Хауленд, Џарвис, Палмирскиот Атол и Кингменовиот Гребен) имале збирен назив „Различни Тихоокеански Острови на САД“ (*United States Miscellaneous Pacific Islands*), со ISO 3166-код PU. Мидвејскиот Атол го носел кодот MI, Џонстоновиот Атол имал код JT, а оној на Вејк гласел WK.

Тихоокеанските острови се окружени со големи исклучителни економски зони.

## Острови

## Поврзано
* Островски територии на САД
* Британски прекуморски територии
* Зависна територија

## Наводи

## Надворешни врски
*Мали оддалечени острови на САД - WorldStatesmen 
*Резервати на дива природа на тихоокеанските острови  
*Резервати на дива природа на американските тихоокеански острови  - Книга на факти на ЦИА 


Категорија:Острови на САД
Категорија:Зависни територии во Океанија
САД, Мали оддалечени
Категорија:Зависни територии во Северна Америка
Ацо Стојановски

**Ацо Стојановски** (, ) е поранешен припадник на македонската полиција и учесник во воениот конфликт од 2001 година. Меѓу своите колеги како и меѓу пошироката јавност, Стојановски важи за херој што спасил два живота. Тој исто така е и претседател на "Унијата на Бранителите на Македонија".

Почетокот на воениот конфликт од 2001 година, Стојановски го затекнува како заменик-командир на вод на полициска единица во реонот на Радуша, во близина на границата со Косово. Тука тој ќе учествува во еден од најдраматичните поединечни судири регистрирани за време на целиот конфликт, имено престрелката со којашто започнува Битката кај Радуша. Престрелката се случува на 23 јуни 2001 година, кога патрола на макеоднската полиција предводена од Ацо Стојановски, при извршување на редовна контрола на граничниот појас е нападната од заседна поставена од припадници на ОНА. 

Терористите испукуваат ракета од РПГ рачен фрлач Зоља кон полициско возило Застава 128, која благодарение на брза реакција од страна на возачот Трпевски Зоран, удира во тркалото на возилото. Втората испукана граната се експлодира во багажникот на Заставата, при што возачот и командирот Стојановски се исфрлени од возилото во амбисот према коритото на река Вардар, додека третиот полицаец од патролата, Киров Даниел, кој седел на задното седиште се здобил со изгореници во горниот дел на телото и од експолизјата бил фрлен на подот помеѓу седиштата.

Полицискиот заменик-командир Стојановски губи сознание, но се буди по неколку рафали испукани од позициите на ОНА кои полека се приближуваат кон автомобилот во којшто се наоѓа ранетиот Киров. Тој прво му ја преврзува отворената рана на полицаецот Трпевски, и потоа со автоматската пушка која ја има до себе се искачува до врвот на амбисот кон возилото. Кога лоцира од каде доаѓаат напаѓачите, почнува да пука кон нив. Откако испразнува два шаржера, Стојановски ползи кон изрешетаното возило, го извлекува Киров, двата други автомата, како и ранците со муниција и го носи кај другиот ранет полицаец. Од таа позиција Стојановски стрела од трите автомата кон терористите, не давајќи им да се доближат. По 40 минути доаѓа единица со оклопно возило на АРМ од караулата Радуша која ги евакуираат полицајците кон полициската станица.

Како резултат од престрелката со терористите, Стојановски се здобива со прострелни рани и до денес носи шрапнели во десната страна на телото, во раката и ногата.

Во моментот тој е претседател на "Унијата на Бранителите на Македонија" и се бори за остварување на ветените права на Бранителите.

## Наводи

Категорија:Македонски бранители
Категорија:Живи луѓе
Унија на Бранители на Македонија

**Унијата на бранители на Македонија** е сојуз на 11 здруженија на бранители, т.е. припадници на безбедносните сили на Република Македонија (АРМ и МВР) за време на воениот конфликт од 2001 година.1. Претседател на Унијата е г-дин Ацо Стојановски.2.Потпреседател на Унијата е Г-дин Борче Ивановски.

## Членство
Унијата е формирана на 30 јули 2007 година во град Прилеп од страна на петте здруженија основачи, имено: „Карпалак“ од Прилеп, „Тиквешијата“ од Кавадарци, „Достоинство“ и „Бранители на Македонија“ од Скопје и здружението „Бранител“ од Битола.

## Цели и задачи
Како приоритетни цели на унијата се издвоени решавањето на проблемите на бранителите и на нивните семејства, доследно спроведување на Законот за посебните права на бранителите и окончување на судските процеси против државата за барање отштета се приоритетните цели на оваа асоцијација.

На денот на формирањето на Унијата на бранители, претседателот на организацијата изјави дека неколку години по воениот конфликт во 2001 има одредени донации од невладини организации, но државата воопшто не покажува интерес за спроведување програма за ресоцијализација и вработување на резервистите и доброволците. Исто така е наведено дека недостасуваат проекти од државата за рехабилитација на сите што ги имаат траумите по конфликтот.

Во Унијата се опфатени околу 11.000 бранители.

## Наводи

Категорија:Македонски бранители
Кукова Планина

**Куковата Планина** (маорски/англиски: *Aoraki / Mount Cook*) е највисоката планина во Нов Зеланд, со височина од 3.754 м.
Планината е дел од поголемиот венец наречен Јужни Алпи, кој се протега по должината на Јужниот Остров. Ова е популарно туристичко одредиште и омилена кај аплинистите. Куковата Планина има три врва, наречени Низок, Среден и Висок (*Low Peak*, *Middle Peak*, *High Peak*), со Тасмановиот Ледник на исток и Хукеровиот Ледник на запад.

## Местоположба
Планината е сместена во Националниот парк Аораки/Кукова Планина, и заедно со националните паркови Вестленд, Маунт Аспајринг и Фјордленд сочинува областа прогласена за светско наследство на УНЕСКО. Паркот има над 140 врвови повисоки од 2.000 метри и 72 именувани ледници. Ледниците зафаќаат 40% од вкупната површина на паркот (700 км2 или 70.000 хектари).

На подножјето на планината е сместено туристичкото село Маунт Кук, кое ги опслужува посетителите. Оддалечено е 7&nbsp;км од крајот на Тасмановиот Ледник и 12&nbsp;км јужно од врвот на планината.

## Клима
Куковата Планина се одликува со значителни орографски врнежи преку целата година. Во сите месеци преовладува влажниот западен ветер што со себе носи дождовни облаци од Тасмановото Море. Годишите врнежи на планината изнесуваат неверојатни 4.293 мм, што е за само 36% помалку од просечните годишни врнежи на целото подрачје на Милфордскиот Теснец, кое е во голема мера највлажното место во земјата.

## Име и европско откритие
[мини|лево|Поглед на Куковата Планина од [едрилица (воздухоплов)|едрилица на височина од 4.000 м]]

На маорски, планината го носи името на митолошкиот јунак Аораки. Првото познато име на Јужниот Остров било *Te Waka o Aoraki* („Чунот на Аораки“).

Првиот Европеец што ја открил планината бил холандскиот морапловец Абел Тасман, кој ја здогледал во 1642 за време на неговото прво тихоокеанско патување. Во 1851 планината го добила англискиот назив *Mount Cook*, кога капетанот Џон Лорт Стоукс ја именувал во чест на славниот морепловец Џејмс Кук - прввиот што обиколил и исцртал новозелндските острови (1770), иако самиот не ја видел планината кога истражувал.

Во 1998 е решено дека планината треба да го содржи и маорското име, па затоа е преименувана во комбинацијата „Аораки / Кукова Планина“ (*Aoraki / Mount Cook*).

## Шуми и ледници
Просечните годишни вржени во околните низини изнесуваат околу 7,6 м. Ова огромно количество на врнежи значи дека пониските крајбрежни делови се покриени со дождовни шуми, а високите предели секогаш имаат снег, а со тоа и ледници. Меѓу нив спаѓаат: Тасмановиот и Мерчисоновиот на источниот дел, како и помалите Хукеров и Милеров Ледник на југ.

## Поврзано

* Список на планини во Нов Зеланд
* Национален парк Аораки/Кукова Планина
* Тасманова Планина
* Демпиер (планина)

## Наводи

## Надворешни врски

*Национален парк Аораки/Кукова Планина 

Категорија:Планини во Нов Зеланд
Категорија:Кантербери (регион)
Категорија:Триилјадници
Категорија:Највисоки точки на земјите
Мокилски јазик

**Мокилски** или **мвоакилски јазик** — микронезиски јазик чиј матичен регион е атолот Мокил во Микронезија. Јазикот го зборуваат околу 1.200 луѓе, од кои 500 жители живеат на атолот Мокил.

## Наводи

* Lewis, M. Paul (ed.), 2009. Ethnologue: Languages of the World, Sixteenth edition. Dallas, Tex.: SIL International. Online version: http://www.ethnologue.com/.

## Поврзано

* Микронезиски јазици
* Понпејски јазици

## Надворешни врски
* 
* Мокилска граматика 

Категорија:Микронезиски јазици
Категорија:Јазици во САД
Пингелапски јазик

**Пингелапскиот** е микронезиски јазик кој се зборува на атолот Пингелап во Микронезија. Јазикот е карактеристичен по тоа што има редупликација и тридупликација.

## Наводи

## Поврзано

* Микронезиски јазици
* Океански јазици

## Надворешни врски
* 

Категорија:Микронезиски јазици
Понпејски јазик

thumb|Островот Помпеј

**Понпејскиот**, или **понапски**, е микронезиски јазик кој претежно се зборува на островот Понпеј во Микронезија. Јазикот го зборуваат околу 22.000 жители и е главен јазик во сојузната држава Понпеј во Микронезија. Слични на понпејскиот се пингелапскиот и мокилскиот јазик. Долгите самогласки се бележат со h.

## Наводи

## Поврзано

* Микронезиски јазици
* Океански јазици

## Надворешни врски
* 

Категорија:Микронезиски јазици
Категорија:Понпеј
Каролински јазик

**Каролинскиот** е австронезиски јазик кој се зборува во Северните Маријански Острови. Јазикот е службен во Северните Маријански Острови, а се зборува и во Гуам. Јазикот најмногу се зборува од Каролинците. Јазикот е најслучен со сатавалскиот, волеајскиот и пулуватскиот јазик. Каролинскиот има 95% лексичка сличност со сатавалскиот, 88% со волеајскиот и пилуватскиот, 81% со мортлочкиот, 78% со чучкиот и 74% со улитскиот. Според проценките од 1990, јазикот го зборувале околу 3.000 жители, а денес околу 5.700. Каролинската азбука има 31 буква.

## Наводи

*
* 

## Поврзано

* Океански јазици
* Микронезиски јазици

## Надворешни врски
* 

Категорија:Микронезиски јазици
Категорија:Северни Маријански Острови
Улитски јазик

**Улитскиот** е микронезиски јазик кој се зборува на атолот Улити. Јазикот е еден од шесте службени јазици во Микронезија. Улитскиот го зборуваат околу 3.000 жители, од кои 700 се на атолот Улити. В0 2010 година бил објавен англиско-улитски речник.

## Наводи

## Поврзано

* Океански јазици
* Микронезиски јазици

## Надворешни врски
*

Категорија:Микронезиски јазици
Мортлочки јазик

**Мортлочкиот** е микронезиски јазик кој се зборува во Микронезија. Јазикот го зборуваат околу 5.900 жители и најсличен е со сатавалскиот јазик.

## Наводи

## Поврзано

* Океански јазици
* Микронезиски јазици

## Надворешни врски
* 

Категорија:Микронезиски јазици
Категорија:Загрозени јазици
Танапашки јазик

**Танапашкиот** е микронезиски јазик кој го зборуваат околу  4.400 жители на островот Сајпан во Северните Маријански Острови. Јазикот може да се смета за загрозен бидејќ младите луѓе претежно зборуваат на чаморски јазик.

## Наводи

## Поврзано

* Океански јазици
* Микронезиски јазици

## Надворешни врски
* 

Категорија:Микронезиски јазици
Маписки јазик

**Мапискиот** е микронезиски јазик кој се зборува(л) во Индонезија, на островот Папуа. Народот емигрирал во Микронезија и започнал да зборува на некој од другите микронезиски јазици. Забележан е само еден стар зборувач на јазикот.

## Наводи

## Поврзано

* Океански јазици
* Микронезиски јазици

## Надворешни врски
* 

Категорија:Микронезиски јазици
Зачувани грофовии во Велс

**Зачуваните грофовии** (; ) се области во Велс што служат за церемонијални цели на намесништвото и шерифството. Формирани се на основа на грофовиите воспоставени со Законот за локалната самоуправа од 1972 (*Local Government Act 1972*), а служеле и за самоуправни и други цели во периодот од 1974 до 1996.

## Список на зачувани грофовии
Податоците за населението се проценка за средината на 2007 г. на Службата за национална статистика. Составните унитарни управни подрачја се групирани по нивните зачувани грофовии.

НазивОпфаќаПовршина (км²)Население
КлуидКонви, Денбишир, Флинтшир, Рексам2.910491.100
ДиведКармартеншир, Кередигион, Пембрукшир5.780375.200
ГвентБлајнај Гвент, Карфили, Монмутшир, Њупорт, Торвајн1.553560.500
ГвинедГвинед, Англси3.262187.400
Среден ГламорганБриџенд, Мертир Тидвил, Ронда Кинон Тав781423.200
ПовисПовис5.196 132.000
Јужен ГламорганКардиф, Долина Гламорган475445.000
Западен ГламорганНит Порт Толбот, Свонзи820365.500


## Поврзано
*Историски грофовии во Велс
*Административна поделба на Велс

## Наводи


Категорија:Грофовии во Велс
Категорија:Списоци за Велс
Маркус Бургхарт

**Маркус Бургхарт** (; р.  во Чопау, Саксонија) — поранешен германски професионален друмски велосипедист, кој возел професионално во периодот 2005-2021.

Се повлекол од професионалниот велосипедизам откако се здобил со сериозна повреда на зглобот при пад на Трката околу Полска 2021 година, каде паднал на кружен тек близу завршницата на петтата етапа.

## Кариера

Бургхарт станал професионалец во 2005 година, пред тоа натпреварувајќи се како аматер во екипата Визенхоф, со која веќе постигнал успех на одредени трки во Бундеслигата Герлинген во 2004 година. Бургхарт ја освоил *UCI ProTour* трката Гент-Вевелгем во 2007, пред неговиот колега Роџер Хамонд. Тој исто така имал добри резултати на Дварс дор Вландерен и на некои етапи од Вуелта а Еспања.

Бургхарт постигнал мала популарност на деветтата етапа на Тур де Франс 2007, кога удрил во куче на патеката. Тој исто така бил успешен со освојување на етапата 18 на Тур де Франс 2008 во Сент Етјен, победувајќи го Карлос Баредо, другиот член во бегството.

Бургхарт потпишал со  за сезоната 2010.

По седум години во екипата, во август 2016 година  објавиле дека ќе им се приклучи за 2017 година.

## Достигнувања

;2001
: 1. 20п Трофео Карлсберг
::1. Етапа 1
::1. Етапа 5
: 9. Светско јуниорско друмско првенство
;2003
: 1. Етапа 3 Ронд де л’Изар
;2004
: 4. Париз-Рубе за млади
: 8. Краен пласман Триптих на планините и замоците
;2005
: 4. Дварс дор Вландерен
;2006
: 7. Дварс дор Вландерен
;2007
: 1. Гент-Вевелгем
: 3. Е3 Харелбеке
: 6. Краен пласман Трка на три земји
::1. Етапа 3
::1. Етапа 5
: 6. Трофео Кала Милор-Кала Бона
;2008
: Тур де Франс
::1. Етапа 18
::20п Награда за борбеност на етапата 18
;2009
: 4. Краен пласман, Трка околу Саксонија
: 5. Омлоп Хет Ниусблад
: 7. Трка околу Фландрија
: 7. Гент-Вевелгем
: 10. Е3 Харелбеке
;2010
: Тур де Свис
::1. 20п Бодовен пласман
::1. Етапа 5
::1. Етапа 7
: 5. Краен пласман Трка околу Катар
: 7. Краен пласман Трка околу Оман
;2011
: 9. Краен пласман Трка околу Катар
;2013
: 1. 20п Планински пласман Тур де Романди
;2015
: 3. Национално друмско првенство
;2017
: 1. 20п Национално друмско првенство
;2018
: 10. Омлоп Хет Ниусблад
;2019
: 2. Национално друмско првенство
;2021
: 5. Национално друмско првенство

### Распоред на резултатите на големите трки

СО = се откажал; — = не учествувал

## Наводи

## Надворешни врски

*  
* Блог на Маркус Бургхарт  
* 
* 
* 

Категорија:Родени во 1983 година
Категорија:Живи луѓе
Категорија:Луѓе од Чопау
Категорија:Германски велосипедисти
Категорија:Германски етапни победници на Тур де Франс
Категорија:Етапни победници на Тур де Свис
Мартин Богатинов

**Мартин Богатинов** (р. 26 април 1986 во Кратово) — македонски фудбалер кој игра за Карпати Лавов во украинското фудбалско првенство и за фудбалската репрезентација на Македонија. Игра на позицијата голман.

## Клупска кариера
Фудбалската кариера ја започнал во 2005 година во клубот Силекс од Кратово. Во 2007 година  се преселил во редовите на Вардар, но наскоро бил позајмен на клубот Цементарница. За шест месеци колку што бил во Цементарница тој одиграл 12 натпревари. По враќањето во Вардар, тој одиграл само два натпревари за клубот, па така во 2008 година потпишал со Тетекс од Тетово.

Во летото 2009, тој се преселил во Работнички од Скопје. На 23 јули 2009 година тој дебитирал во европските купови, со победата од 4-2 на Работнички над Крусадерс од Северна Ирска. Во 2010, Мартин Богатинов бил прогласен за најдобар играч во Македонското првенство.

Во јануари 2011 година било објавено дека Богатинов ќе потпише договор со украинскиот Карпати Лавов, иако за него претендирале и клубови од Азербејџан и од Русија. На 23 јануари 2011 година бил потврден неговиот трансфер во 
Карпати Лавов. Неговиот трансфер чинел 150.000 евра. Првиот деби натпревар за "Карпати" од Лавов, го одиграл на 6 март 2011 година против Арсенал Киев. Во сезоната 2010/11 година Карпати Лавов се пласирал на 5-то место во украинската лига, и тоа значело настап во УЕФА Европа Лигата. Во УЕФА Европа тој бил еден од позаслужните што клубот се пласирал во групната фаза од натпреварувањето.
Во ноември 2013 година, по претходните расправии со клубот, Богатинов добил раскинување на договорот и станал слободен играч. Претходно, нему му биле понудени полоши услови за продолжување на договорот, кој тој ги одбил, така што паднал во немилост и ретко добивал шанса да брани.

## Кариера во репрезентативниот дрес
Официјалното деби за фудбалската репрезентација на Македонија го направил на 17 ноември 2010 година во натпреварот против Албанија влегувајќи во игра во 87-та минута од натпреварот. Потоа на 22 декември 2010, тој бил прв избор на голманската позиција на пријателскиот натпревар против Кина каде фудбалската репрезентација на Македонија загубила со 1-0 примајќи гол во 94-та минута од натпреварот. До сега за фудбалската репрезентација на Македонија има одирано 9 натпревари.

## Постигнувања
### Клупски
* **[[ФК Вардар|Вардар]]**
** Македонски Куп: 1
*** Победник: 2006/07
* **[[ФК Тетекс|Тетекс]]**
** Македонски Куп: 1
*** Победник: 2009/10

### Лични
* Најдобар играч во Македонското првенство: 2010

## Наводи

Категорија:Родени во 1986 година
Категорија:Фудбалери од Кратово
Категорија:Фудбалски голмани
Категорија:Фудбалери на ФК Силекс
Категорија:Фудбалери на ФК Цементарница
Категорија:Фудбалери на ФК Вардар (Скопје)
Категорија:Фудбалери на ФК Тетекс
Категорија:Фудбалери на ФК Работнички (Скопје)
Категорија:Фудбалери на ФК Карпати
Илчо Наумоски

**Илчо Наумоски** (роден на 29 јули 1983 во Прилеп, Југославија) — македонски фудбалер кој игра за Вардар во македонското фудбалско првенство и за фудбалската репрезентација на Македонија.

## Клупска кариера
Наумоски својата фудбалска кариера ја започнал во австрискиот клуб Грацер. Својот прв погодок во Австриската Бундеслига го постигнал на 17 август 2002 година во натпреварот против Рапид Виена кој завршил со резултат 1-1. Во премиерната сезона во Австриската Бундеслига тој одиграл 12 натпревари и постигнал пет голови, а клубот го освоил второто место во лигата. Следната сезона Наумоски играл во Лигата на Шампионите каде бил елиминиран во последното - трето квалификационо коло од Ајакс. Во 2004 година, со Грацер, Наумоски ја освоил двојната круна (Австриската Бундеслига и Австрискиот Куп). Во двете сезони во Грацер, тој одиграл 22 натпревари и постигнал осум голови.

По две неуспешни сезони, најпрво во турски Малатијаспор, а потоа и во италијанскиот калчолигаш Катанија , тој повторно се вратил во Австрија, овојпат во Матерзбург. Во Матерзбург, Наумоски за многу кратко време станал клучен играч на клубот.

Во август 2013, Наумоски потпишал едногодишен договор со Интер Баку во азербеџанското фудбалско првенство, со можност на продолжување на договорот на уште една година. Откако за клубот одиграл само 4 натпревари на кои не постигнал погодок, договорот на Наумоски бил предвреме раскинат. На почетокот на 2014, во зимскиот преоден рок, Наумоски како слободен играч потпишал за Вардар Скопје.

## Кариера во репрезентативниот дрес
Наумоски својот прв натпревар за Македонската фудбалска репрезентација го одиграл на 9 февруари 2003 година во пријателски натпревар против Хрватска кој завршил со резултат 2-2. Првиот погодок за репрезентацијата го постигнал на 20 август истата година на пријателски натпревар во Прилеп против Албанија. Натпреварот завршил со резултат 3-1 во корист на  Македонија.

### Голови

## Постигнувања
;  ФК Грацер
***Австриска Бундеслига: 1** 
**2004
***Австриски Куп: 1** 
**2004

## Наводи

## Надворешни врски
*Ilco Naumoski profile  at svm.at 
*
*Profile at MacedonianFootball.com 

Категорија:Живи луѓе
Категорија:Родени во 1983 година
Категорија:Фудбалери од Прилеп
Категорија:Фудбалери на ФК Матерсбург
Категорија:Фудбалери на ФК Вардар (Скопје)
ФК Матерсбург

**ФК Матерзбург** () е австриски фудбалски клуб од градот Матерзбург. Клубот е основан на 10 јуни 1922 година и натпреварите на домашен терен ги игра на својот стадион Папел Стадион чиј капацитет изнесува 17,100. Во Австриската Бундеслига клубот игра од сезоната 2003/04. Во сезоната 2004/05 клубот бил второ рангиран во Австриската Бундеслига по просечна посетеност по натпревар, и покрај тоа што градот Матерзбург има само околу 7,000 жители. Во сезоната 2006/07, ФК Матерзбург завршил на третото место во Австриската Бундеслига, највисоката позиција во историјата на клубот. Истата сезона клубот го имал првиот настап во европските натпреварувања, во УЕФА Купот но бил елиминиран уште во првото квалификациско коло. Следната сезона клубот повторно играл во УЕФА Купот, и успешно го минал првото квалификациско коло, но во второто бил елимиран од швајцарскиот Базел.

## Состав
* *Од 2 февруари 2012*

## Поранешни Играчи
*  Криситијан Фукс
*  Дитмар Кухбауер
*  Далибор Драгич
*  Мирослав Холенак
*  Рене Вагнер
*  Карстен Јанкер
*  Гоце Седловски
*  Миливоје Новаковиќ

## Наводи

## Надворешни врски
* Официјално мрежно место   
* ФК Матерзбург на EUFO.DE 
* ФК Матерзбург на Weltfussball.de
* ФК Матерзбург на Playerhistory.com
* ФК Матерзбург на Transfermarkt.de 
* ФК Матерзбург на National Football Teams.com

Категорија:Фудбалски клубови од Австрија
Папел Стадион

**Стадионот Папел** е мултифункционален стадион кој се наоѓа во градот Матерзбург во Австрија.

Стадионот се користи најчесто за фудбал, и е домашен терен на фудбалскиот клуб Матерзбург. Стадионот е свечено отворен на 10 август 1952 година по повод 30-години од постоењето на фудбалскиот клуб Матерзбург.

Максималната сместивост на стадионот изнесува 17,100.

## Наводи

Категорија:Стадиони